અક્ષય કુમાર અને ભૂમિ પેડનેકરની આગામી ફિલ્મ 'ટૉયલેટ એક પ્રેમ કથા'એ શરૂઆતથી જ લોકોમાં ઉત્સુકતા ઊભી કરી છે. હાલ આ બંન્ને સ્ટાર્સ પોતાની ફિલ્મના પ્રમોશનમાં વ્યસ્ત છે. ફિલ્મના પ્રમોશન સાથે જ તેઓ શૌચાલયની સુવિધા અને સ્વચ્છતા અંગે પણ લોકોને જાગૃત કરી રહ્યાં છે. એવામાં શુક્રવારે સવારે પ્રમોશન માટે ઉત્તર પ્રદેશ પહોંચેલ અક્ષય કુમાર અને ભૂમિએ ઉત્તર પ્રદેશના મુખ્યમંત્રી યોગી આદિત્યનાથ સાથે ખાસ મુલાકાત કરતાં ફરી ચર્ચા ઊભી થઇ છે. અક્ષય કુમાર જે રીતે સ્વચ્છતાનો પ્રચાર કરી રહ્યાં છે, એને જોતાં જલ્દી જ તેમને આ અભિયાનના બ્રાંડ એમ્બેસેડર બનાવવામાં આવે તો પણ નવાઇ નહીં!